L'obra de Peridis arriba a Sagunt
23 de març 2022

![](/media/3ckas4hp/c_peridis.jpg?width=850&height=566.9886363636364)

José María Pérez González, més conegut com Peridis, és un arquitecte, dibuixant, humorista i escriptor espanyol. En esta ocasió, es tracta d'una exposició que l'Autoritat Portuària de València (APV) porta a Sagunt i consta d'una col·lecció de la seua obra i trajectòria. La inauguració tindrà lloc demà, dijous 24 de març, a les 12 hores en el Centre Cultural Mario Monreal. L’APV ja va dedicar altres exposicions a Ortifus i Forges.

L'exposició és d'entrada lliure, en horari de dilluns a divendres, de 9 a 21 hores. Esta mostra, que estarà oberta fins al dissabte, 28 de maig, forma part de la programació del departament de Cultura de l'Ajuntament de Sagunt.

Acostar-se a esta mostra no sols suposa descobrir una visió particular de la nostra societat, el nostre entorn i el nostre patrimoni, sinó també, conéixer un personatge amb una trajectòria personal i professional de més de 40 anys com a arquitecte, escriptor, divulgador de la cultura i emprenedor social. Com a humorista gràfic ha publicat en _Informaciones_, _Cuadernos para el Diálogo_ i el diari _El País_.

De Peridis, home inquiet i creatiu, destaquen els seus treballs per la recuperació del patrimoni cultural, natural i paisatgístic, que han sigut premiats pel Ministeri de Cultura i l'Acadèmia de Belles Arts de San Fernando, entre moltes altres institucions espanyoles i europees. Una labor reconeguda amb la Medalla d'Or al Mèrit del Treball.

*   [](http://www.facebook.com/sharer.php?u=https://aytosagunto.es/va/actualitat/l-obra-de-peridis-arriba-a-sagunt/ "Facebook")
*   [](http://twitter.com/share?url=https://aytosagunto.es/va/actualitat/l-obra-de-peridis-arriba-a-sagunt/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-obra-de-peridis-arriba-a-sagunt/ "Linked In")
*   [](mailto:?body=https://aytosagunto.es/va/actualitat/l-obra-de-peridis-arriba-a-sagunt/)